Diari Oficial de la Generalitat Valenciana


Sumari del DOGV 1867, del 22-09-1992 (1992/825921)

ACORD de 14 de setembre de 1992, del Govern Valencià, pel qual s'aprova l'acord subscrit per la Generalitat Valenciana i les organitzacions sindicals per a modernitzar l'Administració i millorar les condicions de treball.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1867

Data del DOGV
:   22-09-1992

Secció del DOGV
:   ALTRES DISPOSICIONS

Número del document
:   1992/825921


Data del document
:   14-09-1992

Organisme emissor
:   Conselleria d'Administració Pública

Tipus de document
:   Acord

Acord de 14 de setembre de 1992, del Govern valencià, pel qual s'aprova l'acord subscrit per la Generalitat Valenciana i les organitzacions sindicals per a modernitzar l'Administració i millorar les condicions de treball.  
El Govern valencià, en la reunió de 14 de setembre de 1992, adoptà l'acord següent:  
El capítol III de la Llei 9/1987, de 12 de juny, modificat per la Llei 7/1990, de 19 de juliol, estableix amb caràcter bàsic per a totes les administracions públiques les condicions de la negociació col·lectiva i la participació en la determinació de les condicions de treball dels empleats públics.  
En el marc de la Mesa General de Negociació de la Comunitat Valenciana s'ha estat realitzant el procés de negociació que ha culminat amb la signatura de l'acord corresponent feta pel Conseller d'Administració Pública i les organitzacions sindicals de l?esmentada mesa.  
Per tant, a proposta del Conseller d'Administració Pública i d?acord amb el que disposen la Llei de Govern Valencià, la Llei de la Funció Pública Valenciana i l'article 35 de la Llei sobre negociació col·lectiva i la participació en la determinació de les condicions de treball dels empleats públics, el Govern valencià,  
ACORDA  
Primer  
Aprovar l'acord subscrit el 4 i 9 de setembre de 1992 per la Generalitat Valenciana i les organitzacions sindicals per a modernitzar l'Administració i millorar les condicions de treball, que figura com a annex.  
Segon  
Autoritzar la Conselleria d'Economia i Hisenda per a realitzar les transferències de crèdit i produccions de crèdit escaients a fi de donar cobertura pressupostària a l'aplicació d'aquest acord.  
Tercer  
Autoritzar la Conselleria d'Administració Pública; la Conselleria de Cultura, Educació i Ciència, en l?àmbit de gestió del personal docent no universitari, i la Conselleria de Sanitat i Consum, en l?àmbit de gestió del personal que presta serveis en institucions sanitàries, perquè dicten les disposicions necessàries per a desenvolupar i executar aquest acord.  
València, 14 de setembre de 1992.  
El Conseller Secretari del Govern Valencià,   
EMERIT BONO I MARTINEZ  
ANNEX  
Acord Administració-sindicats per a modernitzar l?administració i millorar les condicions de treball  
Introducció  
1. Administració i sindicats coincideixen en l?objectiu que l'Administració ha de respondre al repte de les demandes de la societat i que és prioritari satisfer-les, de manera àgil, eficaç i eficient.  
2. Administració i sindicats han desenvolupat un procés de reflexió sobre la situació de l'Administració i, encara que constaten els avanços en algunes àrees, reconeixen la necessitat d'impulsar un procés de modernització.  
3. L'Administració reconeix que en aquest impuls modernitzador el paper dels sindicats, com a vies naturals de representació dels empleats, és important per a culminar amb èxit el procés de reforma.  
4. L'Administració i els sindicats estan d?acord que l'aconseguiment de serveis públics de qualitat i la gestió eficaç dels recursos humans són compatibles amb la millora de les condicions d'ocupació del personal, com ara, carrera professional, formació, retribucions, salut laboral, etc.,  
5. L'Administració i els sindicats consideren que la modernització és un procés gradual que requereix perseverança i que implica reestructuracions administratives i orgàniques, la introducció de nous sistemes i tècniques de gestió, la descentralització de funcions, l?obtenció de resultats en la prestació dels serveis i la dignificació de la figura de l?empleat públic.  
Ambdues parts consideren que aquest conjunt d'actuacions han d'emprendre's, des d'una òptica professional i de gestió, en un març de col·laboració i mútua confiança, sense menyscapte de les consultes necessàries amb els interlocutors socials en els àmbits corresponents sobre aquells aspectes que puguen incidir en la prestació de serveis públics essencials i amb un horitzó temporal superior a l'any.  
6. L'Administració autonòmica i els sindicats recomanaran a les corporacions locals que obrin, en els corresponents àmbits de competències, línies de trobada que permeten avançaru en el procés de modernització.  
7. L'Administració i els sindicats signants estudiaran i impulsaran, des del Consell Superior de la Funció Pública Valenciana i amb les diferents administracions públiques, la millora de les condicions de treball dels empleats públics.  
8. Atés que l?organització del treball ha de respondre adequadament a la satisfacció de les necessitats dels ciutadans i facilitar la comunicació de l'Administració amb els administrats, les parts promouran el desenvolupament d'accions adreçades al fet que els ciutadans coneguen directament la identitat dels empleats que presten servei.  
9. A fi de satisfer de manera àgil, eficaç i eficient les demandes de la societat en relació amb els serveis públics de l'Administració, les parts es comprometen a millorar-ne la qualitat i a tractar d'implantar indicadors de gestió en els diversos organismes.  
10. Per a l'aconseguiment d'una major fluïdesa en les relacions de l'Administració amb els administrats i la millora en la qualitat dels serveis públics, les parts consideren convenient adoptar mesures adreçades a:  
\* la informació personalitzada al ciutadà,  
\* la creació de centres d'informació integrada,  
\* l'adaptació d'horaris de les oficines públiques de relació directa amb els ciutadans a les necessitats d'aquests,  
\* la creació de serveis d'atenció al ciutadà,  
\* l?extensió d'aplicacions informàtiques de caràcter divulgatiu,  
\* la facilitat d'accés al servei públic, evitant desplaçaments innecessaris dels ciutadans a les oficines públiques,  
\* la motivació i formació del personal que es relaciona directament amb el ciutadà,  
\* l'agilitat i la simplificació dels processos administratius.  
TITOL I   
Ambit d?aplicació  
CAPITOL I  
Ambit d?aplicació  
1. Aquest acord serà d'aplicació general per al personal de l'Administració de la Generalitat Valenciana i dels seus organismes autònoms.  
2. Les condicions concretes d?aplicació i adaptació d'aquest acord al personal de les institucions sanitàries dependents del Servei Valencià de Salut i al personal docent no universitari s'acordaran, si s'escau, en els corresponents àmbits sectorials, per a la qual cosa es convocaran en el mes de setembre les respectives meses sectorials de negociació.  
3. Aquest acord no suposarà modificació dels acords o pactes ja aconseguits en els respectius àmbits sectorials sobre les matèries ací regulades.  
4. Aquest acord entrarà en vigor des de l?endemà de la publicació en el Diari Oficial de la Generalitat Valenciana i tindrà un període de vigència que inclou els anys 1992, 1993, 1994 i 1995.  
TITOL II   
Acords de millors en l'eficàcia de l'Administració  
CAPITOL II  
Organització del treball: les llistes de llocs de treball (LLT)  
1. L'organització del treball és facultat i responsabilitat de l'Administració i el seu personal directiu, sense perjudici de la participació dels representants legítims dels treballadors, reconeguda en la legislació vigent, i s'haurà de basar en els principis següents:  
\* adequació de plantilles,  
\* racionalització i millora dels processos operatius,  
\* valoració dels llocs de treball,  
\* professionalització i promoció,  
\* avaluació de l?exercici.  
2. En el marc dels principis assenyalats en el paràgraf anterior, l'Administració elaborarà les llistes de llocs de treball, d?acord amb la normativa aplicable, després de la negociació amb els sindicats.  
3. l'Administració negociarà amb els sindicats, en els diversos àmbits sectorials, les llistes de llocs de treball, concretament els seus aspectes retributius i els requisits professionals per a l?exercici d'aquests. Amb aquesta finalitat, es destinaran en les corresponents lleis de pressupostos els fons necessaris previstos en el títol IV d'aquest acord.  
4. Queden exclosos dels aspectes organitzatius i econòmics d'aquest acord les persones que mereixen llocs de treball com a caps d'àrea i els llocs de lliure designació amb nivell 26 o superior, i també les secretàries d'alts càrrecs.  
CAPITOL III   
Promoció i formació professional  
1. Per a facilitar la promoció interna i professional durant els anys de vigència de l'acord l'Administració adopta els següents compromisos:  
a) Les ofertes d'ocupació pública de 1993, 1994 i 1995 incorporaran la reserva màxima possible prevista en la normativa aplicable en cadascun dels sectors de llocs de vacants per a promoció interna en cada convocatòria.  
b) L'Administració facilitarà al personal fix cursos per a la preparació de les proves d'accés, segons els criteris que s'establesquen.  
c) Podran suprimir-se algunes de les proves d'aptitud, en funció dels coneixements ja demostrats.  
d) En el cas de lloes de treball adscrits a més d'un grup, es procurarà mantenir en el lloc de treball els empleats públics que accedesquen a un grup superior mitjançant promoció interna.   
e) La possibilitat d'accés per promoció interna a tots els grups del mateix sector i naturalesa des del grup immediatament inferior després de la negociació amb els sindicats.  
2. Atés que la formació és un instrument fonamental per a la professionalització del personal i la millora dels serveis, en funció de les prioritats que l'Administració assenyale, les parts reconeixen la necessitat de fer un major esforç en formació, en coherència amb els acords aconseguits anteriorment entre la Generalitat Valenciana i els sindicats presents en la mesa general de negociació.  
3. Per a facilitar la formació i el reciclatge professional, l'Administració es compromet a adoptar les mesures següents:  
a) S'autoritzaran permisos retribuïts per a presentar-se a exàmens finals i proves d'aptitud i avaluació per a l'obtenció d'un títol acadèmic o professional.  
b) Es concediran com a màxim quaranta hores a l'any per a l'assistència a cursos de perfeccionament professional, retribuïdes quan coincidesquen amb l'horari de treball, el curs tinga lloc fora de l'Administració i el contingut del curs estiga directament relacionat amb el lloc de treball o la carrera professional en l'Administració.  
c) Es concedirà un permís no retribuït, d'una durada màxima de tres mesos a l'any, per a l'assistència a cursos de perfeccionament professional.  
En els supòsits b) i c) es requerirà motivar la resolució denegatòria, tenint en compte la possible pertorbació del servei. La Direcció General de la Funció Pública o l?òrgan competent en l'Administració sanitària i educativa faran aquesta resolució.  
4. El personal inclós en l?àmbit de l'acord farà els cursos de capacitació professional o de reciclatge per a adaptació a un nou lloc de treball, que determine l'Administració. El temps d'assistència a aquests cursos es computarà com a temps de treball amb caràcter' general  
5. El personal que haja realitzat cursos específics d'elevat cost relatius a una àrea funcional a càrrec de l'Administració, assumirà un compromís de major vinculació temporal a l?esmentada àrea. Aquesta circumstància haurà d'especificar-se en les convocatòries corresponents.  
6. Atés que una excessiva i indiscriminada mobilitat produeix efectes negatius en l?estructura organitzativa i en la professionalització del personal, les parts acorden adoptar les mesures següents:  
a) Les llistes de llocs de treball especificaran, si s'escau, per a cada lloc de treball, l'àrea funcional o d'activitat a què aquest s'adscriu..  
b) En els concursos s'ha de valorar, segons la naturalesa del lloc de treball, la qualificació i l?experiència en l?àrea funcional o d'activitat a què estiga adscrita el lloc.  
c) Un temps mínim de permanència en la destinació obtinguda es valorarà positivament en els concursos.  
d) Es podrà constituir una comissió de seguiment del funcionament dels concursos de provisió de llocs de treball vacants, que analitze la situació actual i elabore alternatives de futur.  
7. Les parts consideren que un sistema d'avaluació de l?exercici que prime el major i millor rendiment en el lloc de treball, és un factor necessari per a la professionalització de l'Administració.  
Aquest sistema ha de permetre un major estímul per a la promoció, fomentant alhora la responsabilitat dels caps de les unitats corresponents. Amb aquesta finalitat, les parts es comprometen a estudiar i dissenyar un sistema d'aquestes característiques en el termini més breu possible.  
CAPITOL IV  
Ocupació pública  
1. La política d'ocupació pública s'haurà d'adaptar als objectius següents:.  
\* reestructuració adequada de les plantilles, reassignant, si s'escau, els efectius, d'acord amb els procediments establerts en aquest acorda  
\* creixement selectiu de les oportunitats d'ocupació en alguns serveis públics bàsics,  
\* creació d'oportunitats d'ocupació per a la promoció professional,  
\* coordinació de la política d'ocupació amb la de formació i promoció,  
\* millora del coneixement dels recursos humans que hi ha, per a la seua eficaç programació,  
\* millora dels nivells d'estabilitat en l?ocupació,  
\* l'Administració negociarà amb els sindicats les solucions al problema de l?estabilitat, pel que fa a la reducció als mínims imprescindibles del personal interí o laboral temporal, i també a la limitació en el temps.  
2. En l?àmbit del que disposa la Llei 7/1990, de 19 de juliol, l'Administració negociarà la preparació i el disseny dels plans d'oferta d'ocupació pública en les condicions següents:  
a) Els aspectes de l?oferta d'ocupació pública relacionats amb la promoció interna i els criteris bàsics de selecció es negociaran amb les organitzacions sindicals.  
b) Acabat el procés, l'Administració determinarà el nombre i les característiques dels llocs de treball que s'han d'incloure en l?oferta d'ocupació pública.  
c) Durant el mes de gener de cada any, l'Administració lliurarà a les centrals sindicals signants totes les llistes de llocs de treball que el 31 de desembre anterior no estiguen coberts amb destinació definitiva.  
3. L'Administració aplicarà en el seu àmbit la Llei 2/1991, sobre drets d'informació dels representants dels treballadors en matèria de contractació, i l?estendrà als nomenaments interins. Anualment s'elaborarà una estadística del personal interí i eventual que s'haurà de trametre als sindicats.  
4. L'Administració es compromet a estructurar adequadament els efectius de personal, de manera que es reduesca al mínim imprescindible l?ocupació laboral temporal.  
5. Dins la política de descentralització, es fomentarà la realització d'alguna de les proves dels processos de selecció de personal en diferents localitats del territori.  
CAPITOL V   
Reorganitzacions i reestructuracions  
1. Les parts coincideixen en el punt que el procés de reforma de l'Administració exigeix introduir noves fórmules organitzatives i de gestió que suposen reestructuracions que afecten parcialment les condicions d'ocupació del personal.  
2. Les parts reconeixen la capacitat autoorganitzativa de l'Administració i acorden que els projectes de reorganització administrativa que impliquen modificació en les condicions d'ocupació del personal hauran d'adaptar-se als apartats següents:  
a) L'Administració informarà prèviament els sindicats dels projectes de canvis organitzatius que impliquen transformacions del règim jurídic d'un organisme o reassignació d'efectius de personal.  
b) En la fase d'elaboració del projecte de canvi de març jurídic de l'organisme afectat o de realització dels treballs tècnics necessaris per a la reassignació d'efectius, L'Administració haurà de consultar els sindicats sobre la repercussió que aquests processos tinguen en les condicions de treball del personal afectat.  
c) Administració i sindicats negociaran els aspectes de l'estatut d'organització, personal i funcionament de l'organisme que afecten les condicions de treball del seu personal.  
d) Després de realitzat el canvi de març jurídic o finalitzats els treballs tècnics per a la reassignació d'efectius, l'Administració negociarà amb els sindicats la destinació i el règim del personal afectat pels l'àmbit dels criteris i les condicions que s'acorden, i també els possibles cursos d'adaptació o de reciclatge que calguen.  
CAPITOL VI   
Acció social  
1. Cada any de vigència de l'acord i a fi de millorar el benestar social dels empleats públics, l'Administració destinarà, progressivament i a fi de finançar accions i programes de caràcter social, un percentatge de la massa salarial de tot el personal que preste serveis en aquesta o en els organismes autònoms que en depenen, de manera que al final del període d'aquest acord s'arribe a una ratio del 0,8% per a cadascun dels sectors que integren la mesa general de negociació. Aquest fons d'acció social es destinarà per a tots els empleats públics de la Generalitat Valenciana i els seus organismes autònoms, sense menyscapte dels increments retributius i de la massa salarial.  
Per a aquest fi, es tindrà en compte el que s'haja destinat mitjançant les negociacions d'anys anteriors a aquest apartat.  
2. Es constituirà una comissió paritària d'acció social, integrada pel mateix nombre de representants de l'Administració i dels sindicats signants.   
3. La comissió paritària d'acció social tindrà les funcions següents:  
a) Establir les prioritats i els criteris generals d'actuació que s'aplicaran en aquesta matèria en l?àmbit de l'Administració de la Generalitat Valenciana.  
b) Realitzar el seguiment dels plans d'acció social sectorials. En aquests àmbits descentralitzats hi haurà una comissió paritària d'acció social que participarà en l?elaboració, l?execució i el control del pla corresponent, en el marc dels criteris establerts per la comissió paritària general.  
c) Formular les propostes que considere convenients en matèria d'acció social.  
4. Anualment, l'Administració aprovarà el corresponent pla d'acció social, elaborat amb el major acord possible amb les centrals sindicals signants.  
5. El pla d'acció social preveurà els objectius que s'hauran d'aconseguir, les accions que s'hauran de desenvolupar, la dotació econòmica que es destinarà per al seu finançament, les condicions generals per a la concessió de les ajudes que s'establesquen i el procediment de gestió dels recursos destinats.  
CAPITOL VII   
Salut laboral  
1. Atés que els empleats públics tenen dret a una protecció eficaç de la seua integritat física i la seua salut en el treball, i que l'Administració té el deure de promoure, formular i aplicar una adequada política de prevenció de riscos, les parts es comprometen a col·laborar estretament per a elevar els nivells de salut i seguretat en el treball en l'Administració de la Generalitat Valenciana.  
2. A fi de garantir una actuació coordinada en relació amb la salut laboral que efecte tant el col·lectiu de personal funcionari i estatutari com el de règim laboral, la representació i la participació que preveja la futura llei de salut laboral es configurarà d?acord amb aquest criteri.  
3. Els criteris d?aplicació de la llei de salut laboral i de constitució de les comissions de salut laboral s'establiran en la mesa general de negociació.  
4. Es constitueix, en l?àmbit de cada mesa sectorial de negociació, una comissió de salut laboral, integrada a parts iguals per representats de l'Administració i de les organitzacions sindicals.  
5. Les comissions de salut laboral tindran les funcions següents:  
a) Promoure la difusió, la divulgació i el coneixement del projecte de llei de salut laboral, en l?àmbit de la mesa sectorial respectiva.  
b) Proposar l?àmbit específic per a la constitució dels comitès de salut i seguretat corresponents a l?àmbit de la mesa sectorial, tenint en compte, per a aquesta finalitat, els òrgans de representació existents, l'activitat desenvolupada pels organismes afectats i el tipus i la freqüència dels riscos.  
c) Participar en la identificació dels riscos i en l?elaboració del mapa de riscos del seu àmbit sectorial.  
d) Participar en l?elaboració de plans i programes generals de prevenció i posar-los en pràctica.  
e) En general, formular les propostes que consideren oportunes en aquesta matèria a fi d'aconseguir una normal í eficaç aplicació de la futura llei de salut laboral.  
f) Analitzar i controlar les condicions de treball en relació amb la salut ambiental, i la utilització de noves tecnologies.  
6. En el supòsit que una incapacitat temporal o una malaltia impedesca a l?empleat públic el normal exercici de les funcions assignades al seu lloc de treball, inclòs en la LLT corresponent, l'Administració, després de la prescripció facultativa, canviarà l?empleat públic a un altre lloc de treball, sempre que hi haja vacants, no es perjudique el normal funcionament del servei i no supose un increment de retribucions. Aquest canvi serà temporal, sense pèrdua de les retribucions fixes i periòdiques, no suposarà canvi de localitat ni menyscapte de la categoria professional, si s'escau. Després de superada la incapacitat o la malaltia, l'Administració reintegrarà l?empleat afectat al seu lloc de treball.  
7. Es reconeix el dret dels empleats públics, individualment o mitjançant els seus representants sindicals, a ser informats dels riscos que implica l?exercici del seu lloc de treball.  
Mentre la futura llei de salut laboral no entre en vigor i en compliment d'acords anteriors, continuarà funcionant el Comitè de Salut i Seguretat en el Treball, d'acord amb les tasques prioritàries fixades en la sessió constitutiva. A més, s'iniciaran les gestions dirigides a la constitució dels comitès de centres corresponents.  
TITOL III  
Acords per a l'articulació del procés de negociació col·lectiva  
CAPITOL VIII  
Principis generals  
1. Segons el que disposa la Llei 7/1990, de 19 de juliol, i tenint en compte les experiències i els processos de negociació col·lectiva produïts en l'Administració de la Generalitat Valenciana, les parts manifesten que la necessitat d'aprofundir en el diàleg i la cooperació són els instruments més adequats per a ordenar les relacions entre l'Administració i els sindicats.  
2. Les parts constaten la necessitat de millorar els processos de negociació col·lectiva. Per això, consideren convenient una reordenació del procés de negociació, potenciant-ne l'articulació.  
3. Atés que les controvèrsies han de resoldre's sempre que siga possible mitjançant consens, ambdues parts manifesten la voluntat de promoure i potenciar òrgans propis de comunicació i conciliació com a cines útils de solució de diferències, que eviten el conflicte col·lectiu.  
4. L'articulació del procés de negociació té els objectius següents:  
\* Potenciar la negociació col·lectiva com a mitjà fonamental de participació en la determinació de les condicions de treball.  
\* Articular el procés negociador, dotant-lo de major agilitat i eficàcia.  
\* Establir mecanismes voluntaris de solució de conflictes entre les parts.  
CAPITOL IX   
Criteris inspiradors de la negociació  
1. Les parts signants negociaran sota els principis de bona fe, mútua lleialtat i cooperació.  
2. Les parts, mitjançant la negociació col·lectiva, perseguiran una raonable millora de les condicions de treball dels empleats públics, una major eficàcia en el funcionament de l'Administració i una millor qualitat dels serveis públics que presten als ciutadans.  
3. L'Administració es compromet a assabentar els sindicats signants de la informació i la documentació tècnica que aquests sol·liciten, a fi de facilitar el desenvolupament de la negociació.  
4. L'Administració facilitarà als sindicats signants els mitjans personals i materials necessaris per al desenvolupament de les. tasques pròpies de la negociació col·lectiva.  
5. Els sindicats signants es comprometen a no plantejar, ni secundar, durant la vigència de l'acord subscrit, reivindicacions sobre qüestions ja pactades en l?esmentat acord i acomplertes per l'Administració.  
A més, plantejaran, mitjançant els procediments de solució de conflictes que s'estableixen en el capítol XII, les discrepàncies que pogueren produir-se.  
CAPITOL X  
Estructura de la negociació col·lectiva  
1. La negociació col·lectiva en la Generalitat Valenciana es desenvoluparà en els àmbits i les matèries regulats en els apartats que a continuació s'exposen.  
2. L'àmbit general es realitzarà al voltant de les matèries següents:  
\* Condicions generals de treball que afecten els empleats públics de la Generalitat Valenciana.  
\* Drets sindicals que afecten tots els empleats públics.  
Els acords subscrits en aquest àmbit podran remetre la negociació sobre determinades matèries, totalment o parcialment, als àmbits sectorials.  
3. L'àmbit sectorial es realitzarà en el marc de cadascuna de les tres meses sectorials de negociació actualment constituïdes (funció pública, institucions sanitàries i personal docent no universitari), o en les que, per decisió de la mesa general de negociació, pogueren crear-se, i al voltant de les matèries següents, sense perjudici del que estableix la Llei 7/1990:  
\* Condicions específiques de treball del personal funcionari o estatutari del sector corresponent.  
\* Aplicació i desenvolupament, en el sector respectiu, dels acords produïts en l?àmbit general.  
Els acords subscrits en aquest àmbit podran remetre la negociació sobre determinades matèries, totalment o parcialment, als àmbits descentralitzats de negociació que es preveuen en aquest acord.  
4. Malgrat els àmbits de negociació esmentats, després de la decisió de la mesa sectorial corresponent, podran constituir-se àmbits singulars de negociació en el marc d'una conselleria o organismes dependents d'aquestes que presenten una problemàtica ben específica dins el sector. En aquests casos, participaran els sindicats presents en la mesa sectorial corresponent, la conselleria o organisme afectat i, si escau, l?organisme que tinga assumides les competències del personal de què es tracte.  
Podran ser objecte de negociació en aquest àmbit matèries com ara, l'aplicació de la normativa d'horaris de treball i vacances, la salut laboral i la prevenció de riscos, la reassignació defectius en el seu àmbit, els criteris de productivitat i rendiment i la formació professional específica.  
5. La coordinació entre els diferents àmbits de negociació s'haurà de dur a terme amb els criteris següents:  
a) Criteri de primacia, mitjançant el qual les parts acorden no modificar, en els àmbits sectorials, els criteris generals marcats sobre les matèries tractades en l?àmbit general, ni plantejar, en els àmbits descentralitzats de negociació, temes diferents als que expressament faça referència l'acord establert en la mesa sectorial corresponent.  
b) Criteri de complementaritat, pel qual els acords o pactes establerts en un àmbit inferior de negociació, quan tracten d'una matèria ja regulada en un acord d'àmbit superior, no podran modificar allò acordat i es limitaran exclusivament a complementar l'acord d'àmbit superior.  
c) Criteri de competència, pel qual l'aplicació d'un acord o pacte està sotmesa al fet que haja estat subscrit segons el que estableix aquest acord.  
d) Criteri de cobertura pressupostària, mitjançant el qual, per part de l'Administració i després de la firma d'un acord o pacte, es requeriran els informes favorables de les conselleries d'Administració Pública; Cultura, Educació i Ciència o Sanitat i Consum, si escau, i de la Conselleria d'Economia i Hisenda en qualsevol cas.  
Si un acord o pacte contravingués qualsevol dels criteris assenyalats anteriorment, no s'aplicaria.  
CAPITOL XI  
Ordenació de la negociació  
1. Les parts consideren convenient emprendre la negociació col·lectiva des d'una perspectiva general en cada període de negociació. En aquest sentit, plantejaran de manera integral les matèries que consideren que han de ser objecte de negociació en cada procés negociador.  
2. Les parts hauran de promoure que l?àmbit de vigència temporal de tots els acords que resulten dels processos de negociació siga superior a l'any.  
3. El procés negociador anual s'iniciarà en la data que, de comú acorda fixen l?Administració i els sindicats; en qualsevol cas, amb antelació suficient a l?elaboració dels pressupostos de la Generalitat Valenciana.  
Si es tracta de revisar un acord anterior, la negociació s'obrirà quan les parts signants d'aquest ho determinen, sempre que l'acord continue vigent.  
Tret d'un acord o pacte contrari, aquests es consideraran prorrogats.  
4. El desenvolupament del procés negociador s'haurà de realitzar en tres fases. En la primera l'Administració i els sindicats es comunicaran les respectives propostes de negociació, en les quals s'hauran d'especificar, almenys, les matèries que es proposen, els àmbits a què afecta i el termini de vigència del possible pacte o acord.  
En la segona fase les parts hauran de fixar les matèries que seran objecte de negociació.  
En la tercera fase es desenvoluparà la negociació pròpiament dita, durant el temps que s'estime necessari.  
CAPITOL XII   
Procediments de resolució de conflictes  
1. Els conflictes en matèria d'interpretació i aplicació dels acords o pactes s'hauran de dilucidar mitjançant una comissió paritària de seguiment que es constituirà en cada àmbit de negociació; les parts sotmetran les seues discrepàncies a l?esmentada comissió, amb caràcter previ a qualsevol altra instància, fins i tot administrativa o judicial.  
L'esmentada comissió haurà de pronunciar-se sobre els assumptes que se li presenten, de manera que, si s'escau, puguen executar-se en termini els recursos legals corresponents, per a la qual cosa s'haurà de convocar amb un termini de temps suficient.  
2. Els conflictes derivats de la negociació col·lectiva tindran un primer tractament preventiu, per la qual cosa els sindicats es comprometen a comunicar les dificultats sorgides a l?òrgan administratiu corresponent, perquè tracte d'eliminar-les al més aviat possible. Si no es resolen les dificultats, els sindicats podran adoptar les mesures que estimen oportunes.  
3. Les parts, de comú acorda podran nomenar un mediador a fi de resoldre les controvèrsies sorgides en el desenvolupament d'un procés negociador o en el compliment dels acords o pactes.  
El nomenament del mediador i la submissió d'una determinada controvèrsia a aquest haurà de requerir la unanimitat de les parts.  
Després de l'acabament del procés negociador sense que s'haja aconseguit cap acord entre les parts, el Consell establirà les condicions de treball d?acord amb el que assenyala l'article 37 de la Llei 9/1987, de, 12 de juny, modificat per la Llei 7/1990, de 19 de juliol, sense perjudici de les accions que l'altra part estime convenients, segons els seus interessos i conformement amb la normativa vigent i amb aquest mateix acord.  
TITOL IV   
Acord sobre retribucions  
CAPITOL XIII .  
Retribucions  
1. En l?àmbit del que disposa la Llei 7/1990, de 19 de juliol, sobre negociació col·lectiva i participació en la determinació de les condicions de treball dels empleats públics, i tenint en compte les experiències i els processos de negociació col·lectiva desenvolupats fins ara, es manifesta la necessitat de fixar un marc de referència sobre el qual negociar en cada exercici les retribucions del personal al servei de l'Administració de la Generalitat Valenciana.  
2. Amb aquest fi, en el pressupost de cada exercici hi haurà uns fons addicionals equivalents al resultat d'aplicar a la massa salarial bruta un coeficient igual al 50% del percentatge de creixement del PIB en termes reals. En qualsevol cas, es garanteix una dotació mínima d'aquests fons equivalents a l'1% de la massa salarial.  
Per a 1992 i amb efecte des de l'1 de gener, l?esmentat fons es fixa en l'1,8% de la massa salarial bruta.  
S'entendrà per massa salarial bruta, a l?efecte da'quest títol, el conjunt de retribucions reportades en l?exercici anterior i també les cotitzacions als diferents règims o sistemes de la seguretat social a càrrec de l?empresa.  
3. La distribució individualitzada d'aquest fons, tant de la quantia garantida com de la que pot resultar de l'aplicació de l?evolució real del PIB a l'acabament de cada exercici, es realitzarà en el si de les meses sectorials de Funció Pública, Sanitat i Educació. En aquest darrer cas, l'aplicació de la distribució tindrà en compte el que preveu el punt 3 de l'acord entre la Generalitat Valenciana i els sindicats del sector de l?ensenyament, de data 17 de desembre de 1991. En el cas del sector del personal d'institucions sanitàries, s'haurà de tenir en compte l'acord del Consell de Ministres publicat per Resolució de 10 de juny de 1992, del Ministeri de Sanitat i Consum (BOE de 03.07.92), i també el seu desplegament en l'acord posterior de data 3 de juliol de 1992, referent a l'atenció primària.  
4. Independentment dels fons a què fa referència el punt 2, s'estableix una clàusula de revisió salarial en funció de l?evolució de l?IPC i la previsió de la inflació que dispose la llei de pressupostos generals de l?Estat.  
L'esmentada revisió es fixarà en funció de la variació de l?IPC de novembre a novembre de cada exercici, de manera que l?increment de les retribucions del personal al servei de l'Administració de la Generalitat Valenciana, després d'inclosa l?esmentada revisió, mantinga la mateixa diferència en punts, respecte de l?IPC real constatat, que l?increment general inclòs en la llei de pressupostos de la Generalitat Valenciana en relació amb l?IPC previst.  
TITOL V  
Seguiment de l'acord  
CAPITOL XIV  
Comissió de seguiment  
Es constitueix la comissió de seguiment d'aquest acorda integrada pel mateix nombre de representants dels sindicats signants i de l'Administració, que es reunirà, durant els anys de vigència d'aquest, en els mesos de juliol i desembre.